નરેન્દ્ર મોદીની આગેવાનીમાં લડાયેલી ચૂંટણીમાં ભાજપે દેશભરમાં રીતસરનો સપાટો બોલાવી દીધો હતો અને જ્વલંત વિજય હાંસલ કર્યો હતો. તે બદલ દેશભરમાંથી નરેન્દ્ર મોદી પર શુભેચ્છાનો રીતસરનો વરસાદ થયો હતો. એલ કે અડવાણી, રાજનાથ સિંહ સહિતના પાર્ટીના નેતાઓએ તો બપોરે જ મોદીને અભિનંદન પાઠવી દીધા હતા. આમ આદમી પાર્ટીના સંયોજક અરવિંદ કેજરીવાલે પણ મોદીને જીતની શુભેચ્છાઓ પાઠવી હતી. કોંગ્રેસ અધ્યક્ષા સોનિયા ગાંધીએ પણ નરેન્દ્ર મોદી અને ભાજપને શુભેચ્છાઓ પાઠવી હતી. આ ઉપરાંત સોશિયલ નેટવર્કિંગ સાઈટ્સ પર તો નરેન્દ્ર મોદીને શુભેચ્છાઓનો ધોધ વરસ્યો હતો. નરેન્દ્ર મોદી દેશના આગામી વડાપ્રધાનના રૂપમાં 21મીએ રાજધાની દિલ્હીમાં શપથ ગ્રહણ કરશે.